** Obec Trnovec nad Váhom**

Materiál č. 12 na 20. zasadnutie Obecného zastupiteľstva v Trnovci nad Váhom dňa 12.12.2016

K bodu programu 13:**„** **Rôzne (Projektová dokumentácia-medzinárodná cyklotrasa EUROVELO 6 prechádzajúca cez kataster obce, Plán práce OZ na I. polrok 2017)“**

**1. Dôvodová správa**

**a) Projektová dokumentácia-medzinárodná cyklotrasa EUROVELO 6 prechádzajúca cez   
 kataster obce**

**b) Plán práce OZ na I. polrok 2017**

**Dôvodová správa k materiálu č. 12 na 20. zasadnutie OZ v Trnovci nad Váhom**

**a) Projektová dokumentácia-medzinárodná cyklotrasa EUROVELO 6 prechádzajúca cez  
 kataster obce**

Euroregionálne združenie Váh-Dunaj-Ipeľ realizuje projekt s názvom: „Vypracovanie projektových dokumentácií pre napojenie miest Šaľa a Nové Zámky na medzinárodnú cyklotrasu EUROVELO 6“ podporený Ministerstvom dopravy, výstavby a regionálneho rozvoja SR. Dotácia je vo výške 40 000 eur. Výška sumy spolufinancovania jednotlivých obcí predstavuje sumu 4948 eur. Táto suma by mala byť rozdelená medzi mestá a obce, ktorými bude cyklotrasa prechádzať. Cyklotrasa by mala prechádzať katastrálnym územím 11 obcí( Šaľa, Selice, Trnovec nad Váhom, Vlčany, Neded, Nové Zámky, Komoča, zemné, Kolárovo, Nesvady a Dedina Mládeže).

S ohľadom na dĺžku navrhnutej trasy boli navrhnuté takéto sumy pre jednotlivé obce a mestá:

- Mesto Šaľa – 294,93 Eur,

- Mesto Nové Zámky - 433,62 Eur,

- Mesto Kolárovo - 1166,56 Eur,

- Obec Trnovec nad Váhom - 540,71 Eur

- Obec Selice - 521,40 Eur

- Obec Zemné - 244,02 Eur

- Obec Komoča - 505,60 Eur

- Obec Nesvady - 36,87 Eur

- Obec Dedina Mládeže - 535,44 Eur

- Obec Neded - 474,87 Eur

- Obec Vlčany - 193,99 Eur

Projekt sa realizuje už od januára 2016. Finančný balík, ktorý bol získaný od ministerstva, vykryje projekčné a súvisiace práce pre spracovanie projektovej dokumentácie cyklotrasy. Zahrnie polohopisné a výškopisné zameranie trasy, vypracovanie projektovej dokumentácie a súvisiacu inžiniersku činnosť. Cyklotrasa sa napája na vybudovanú cyklotrasu Komárno - Kolárovo, cez nej na medzinárodnú cyklotrasu Eurovelo 6.

**b) Plán práce OZ na I. polrok 2017**

V zmysle ustanovení § 12 ods. 1 zákona č. 369/1990 Z. z. o obecnom zriadení Obecné zastupiteľstvo zasadá podľa potreby, najmenej však raz za tri mesiace.

Termíny rokovaní OZ na I. polrok 2017 budú spoločne navrhnuté na zasadnutí obecného zastupiteľstva.